RAZPISNA DOKUMENTACIJA

**JAVNI RAZPIS ZA POKROVITELJSTVO**

**OBČINE RIBNICA ZA LETO 2025**

|  |
| --- |
| NAVODILO ZA IZDELAVO VLOGE |

Javni razpis za pokroviteljstvo Občine Ribnica za leto 2025 se izvaja v skladu z določili Pravilnika o dodelitvi proračunskih sredstev za namen pokroviteljstva v Občini Ribnica (Uradni list RS, št. 24/19).

Prijavitelj mora vlogo izdelati v slovenskem jeziku. Cene in finančni načrt v vlogi morajo biti v celoti prikazane v evrih (EUR). Vloge morajo biti podane na ustreznih prijavnih obrazcih iz razpisne dokumentacije. Kjer prijavitelj prilaga prilogo, mora biti ta jasno označena, za kakšen namen se prilaga. Prijavni obrazci morajo biti s strani prijavitelja podpisani in žigosani, kjer je to označeno.

Seznam obrazcev, ki jih mora predložiti prijavitelj, da bo vloga veljavna:

*Obrazec 1 -* PODATKI O PRIJAVITELJU

*Zahtevane podatke izpolnijo, podpišejo in žigosajo vsi prijavitelji, ki kandidirajo na razpis.*

*Obrazec 2 -* IZJAVA PRIJAVITELJA ZA DOKAZOVANJE IZPOLNJEVANJA POGOJEV

*Izjavo podpišejo in žigosajo vsi prijavitelji, ki kandidirajo na razpis.*

*Obrazec* 3 *-* OVREDNOTENJE PROJEKTA PRIJAVITELJA

*Zahtevane podatke izpolnijo vsi prijavitelji, ki kandidirajo na razpis.*

*Obrazec 4 -* VZOREC POGODBE O SOFINANCIRANJU SPONZORSTVA OBČINE RIBNICA ZA LETO 2025

*Vzorec pogodbe izpolnijo, podpišejo in žigosajo vsi prijavitelji, ki kandidirajo na razpis.*

Razpisno dokumentacijo prijavitelji dobijo v glavni pisarni Občine Ribnica ali na spletni strani www.ribnica.si.

Dodatne informacije v zvezi z javnim razpisom lahko prijavitelji dobijo pri Jurij Košir, na telefonski št. 01/837 20 26 ali na e-naslovu: [jurij.kosir@ribnica.si](mailto:jurij.kosir@ribnica.si). Prijavitelji lahko zahtevajo dodatna pojasnila v zvezi z javnim razpisom oz. razpisno dokumentacijo vse do zaključka roka za prijavo.

Upoštevane bodo vse pisne vloge na predpisanih obrazcih, ki bodo vložene do roka za oddajo vlog. Vloge morajo biti oddane v zaprtih ovojnicah, v zgornjem levem kotu mora biti napisan naslov pošiljatelja, v spodnjem desnem kotu pa naslov: OBČINA RIBNICA, Gorenjska cesta 3, 1310 Ribnica in pripis 'NE ODPIRAJ! - POKROVITELJSTVO 2025'. Primer pravilno izpolnjene ovojnice je prikazan na spodnji sliki.

Ime/naziv in polni naslov vlagatelja:

……………………..

……………………..

……………………..

**OBČINA RIBNICA**

Gorenjska cesta 3

**1310 RIBNICA**

NE ODPIRAJ – POKROVITELJSTVO 2025

**Javni razpis je odprt od objave do porabe sredstev. Skrajni rok za oddajo vlog z zahtevano dokumentacijo je 30.9.2025.**

Občina Ribnica bo upoštevala le tiste vloge, ki bodo sestavljene v skladu s pogoji iz tega razpisa. Nepopolne vloge bo možno dopolniti v roku 8 dni po prejemu obvestila komisije, če vloga v postavljenem roku ne bo dopolnjena, bo izločena iz nadaljnje obravnave.

Vloge bodo vrednotene na podlagi pravilnika ter meril za vrednotenje, ki sta sestavni del razpisne dokumentacije.

Po pregledu vlog na podlagi pogojev in kriterijev iz razpisa, bo komisija pripravila predlog izbora projektov in višine sredstev, ki jih le ti pridobijo iz proračuna Občine Ribnica za namen pokroviteljstva.

Na podlagi predloga komisije župan izda sklep o višini odobrenih sredstev, ki je dokončen. V sklepu bo opredeljena višina dodeljenih sredstev in namen, za katerega so sredstva dodeljena.

Medsebojne obveznosti med občino in upravičencem se uredijo s pogodbo. S podpisom pogodbe se upravičenec zavezuje, da bo o izvedbi sofinanciranih projektov v pogodbenem roku občinski upravi predložil:

- vsebinsko poročilo o izvedbi projekta;

- poročilo o ustreznem obveščanju javnosti o pokroviteljstvu v tem obdobju (poročilu naj bodo priložene tudi kopije/fotografije/izvodi javnih objav v sredstvih javnega obveščanja ter izvodi ali fotografije promocijskega materiala);

- finančno poročilo z dokazili o namenski porabi sredstev pridobljenih na podlagi javnega razpisa v času priprave in izvedbe projekta.

***Obrazec 1***

|  |
| --- |
| **PODATKI O PRIJAVITELJU** |

NAZIV PRIJAVITELJA:

NASLOV (SEDEŽ):

DAVČNA ŠT.: ZAVEZANEC ZA DDV: DA NE

MATIČNA ŠT.:

ŠT. TRANSAKCIJSKEGA RAČUNA:

KONTAKTNA OSEBA: TEL.:

E-NASLOV: SPLETNA STRAN:

ORGANIZACIJSKA OBLIKA:

(DRUŠTVO, KLUB, NEPROFITNA ORG. …)

DATUM: ŽIG IN PODPIS:

Občina Ribnica, Gorenjska cesta 3, 1310 Ribnica (upravljavec) se zavezuje, da bo osebne podatke, pridobljene v postopku predmetnega  javnega razpisa uporabljala izključno za namen izvedbe predmetnega javnega razpisa v okviru opravljanja nalog v javnem interesu ter jih varovala v skladu z Zakonom o varstvu osebnih podatkov (Uradni list RS, št. 163/22) ter drugo zadevno področno zakonodajo kot tudi skladno s Splošno Uredbo (EU) 2016/679 o varstvu posameznikov pri obdelavi osebnih podatkov in o prostem pretoku takih podatkov (Uradni list Evropske unije L 119/1).

***Obrazec 2***

**IZJAVA PRIJAVITELJA ZA DOKAZOVANJE IZPOLNJEVANJA POGOJEV**

Izjavljam/-o, da kot prijavitelj izpolnjujem/-o pogoje za upravičenca v skladu z določbami Pravilnika o dodelitvi proračunskih sredstev za namen pokroviteljstva v Občini Ribnica (Uradni list RS, št. 24/19) s tem da:

*(Ustrezno obkroži:)*

1. sem fizična oz. pravna oseba s stalnim prebivališčem oz. sedežem v Občini Ribnica;
2. sem fizična oz. pravna oseba s stalnim prebivališčem oz. sedežem v drugi občini, projekt pa se organizira na območju Občine Ribnica;
3. sem fizična oz. pravna oseba s stalnim prebivališčem oz. sedežem v drugi občini, projekt pa se organizira izven Občine Ribnica, vendar je pomemben za Občino Ribnica ali za širšo skupnost.

S podpisom te izjave hkrati soglašamo, da Občina Ribnica zbira in obdeluje posredovane osebne podatke, ki smo jih navedli v vlogi za namen prijave na predmetni javni razpis in jih uporabi izključno za namen izvedbe predmetnega javnega razpisa v okviru opravljanja nalog v javnem interesu, skladno z veljavno področno zakonodajo s področja varstva osebnih podatkov ter Splošno Uredbo (EU) 2016/679 o varstvu posameznikov pri obdelavi osebnih podatkov in o prostem pretoku takih podatkov (Uradni list Evropske unije L 119/1).

Datum: Žig in podpis:\_\_\_\_\_\_\_\_\_\_\_\_\_\_\_\_\_

***Obrazec 3***

**OVREDNOTENJE PROJEKTA PRIJAVITELJA**

Naziv projekta:

Ime osebe, odgovorne za izvedbo projekta:

* 1. **Kraj izvedbe projekta:**
  2. **Opis vsebine in program projekta:**
  3. **Projekt je namenjen** *(ustrezno obkroži)*:

1. izključno članom prijavitelja (v kolikor je prijavitelj pravna oseba),

1. projekt je zaprtega tipa (udeleženci bodo predvsem osebno vabljeni posamezniki),
2. projekt je odprtega tipa in se ga lahko udeleži vsa zainteresirana javnost.
   1. **Predvideno število udeležencev:**
   2. **Časovno opredelite trajanje projekta**
   3. **Tradicionalost projekta** – projekt je bil izveden vsaj v treh zaporednih letih(ustrezno obkroži)
3. da (navedite letnice treh zaporednih izvedb projekta)
4. ne
   1. **Finančna konstrukcija projekta**

Ocenjena skupna vrednost projekta znaša: EUR

Viri financiranja projekta

|  |  |
| --- | --- |
| Sredstva prijavitelja | EUR |
| Donacije fizičnih oz. pravnih oseb | EUR |
| Prispevki uporabnikov | EUR |
| Pričakovana sredstva tega razpisa | EUR |
| Skupaj | EUR |

Struktura stroškov projekta

|  |  |
| --- | --- |
| Administrativni stroški  (avtorske pogodbe, stroški telefona, poštnih storitev, pisarniškega materiala, stroški prevoza…) | EUR |
| Stroški izvajalcev  (lektoriranje, povezovanje programa, stroški prevoza, stroški hrane…) | EUR |
| Stroški najema prostora  (najem prostora, najem tehničnih sredstev…) | EUR |
| Stroški oglaševanja  (plakati, jumbo plakati, radijski oglasi, TV oglasi, oglasi v tiskanih medijih, oglasi na spletu, poromocijski material…) | EUR |
| Drugi stroški:  -  -  -  -  -  - | EUR  EUR  EUR  EUR  EUR  EUR |
| Skupaj | EUR |

***Obrazec* 4**

|  |
| --- |
| **VZOREC POGODBE O POKROVITELJSTVU OBČINE RIBNICA ZA LETO 2025** |

OBČINA Ribnica, Gorenjska cesta 3, 1310 Ribnica, ki jo zastopa župan Samo Pogorelc (v nadaljevanju: pokrovitelj)

in

, ki ga zastopa

(v nadaljevanju: izvajalec)

skleneta naslednjo

**P O G O D B O**

**O POKROVITELJSTVU OBČINE RIBNICA ZA LETO 2025**

1. člen

Pogodbeni stranki ugotavljata, da:

- je pokrovitelj 06.03.2025 na oglasni deski in na spletni strani Občine Ribnica objavil javni razpis za pokroviteljstvo Občine Ribnica za leto 2025,

- se program sofinancira v skladu s Pravilnikom o dodelitvi proračunskih sredstev za namen pokroviteljstva v Občini Ribnica (Uradni list RS, št. 24/19),

- pokrovitelj zagotavlja finančna sredstva za namen pokroviteljstva v proračunu Občine Ribnica za leto 2025 v okviru proračunske postavke št. 0408 - Pokroviteljstva občine, konto 412000 - Tekoči transferi neprofitnim organizacijam in ustanovam,

- da je izvajalec dne /// podal vlogo na javni razpis, v kateri je vsebinsko opredelil projekt in prikazal predvideno finančno konstrukcijo projekta,

- da so bila izvajalcu z odločbo št. ///, z dne /// odobrena sredstva iz proračuna Občine Ribnica za namene izvedbe prijavljenega projekta.

2. člen

S to pogodbo se pokrovitelj zavezuje zagotoviti sredstva za izvedbo naslednjega projekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. člen

Pokrovitelj bo izvajalcu zagotovil sredstva iz proračuna Občine Ribnica za izvedbo projekta, opredeljenega v 2. členu te pogodbe, v skupni višini /// EUR v bruto znesku.

Pokrovitelj bo finančna sredstva izvajalcu nakazal v enkratnem znesku v roku 30 dni po prejemu zahtevka za izplačilo in zahtevane dokumentacije iz 4. člena te pogodbe, na transakcijski račun izvajalca, št. TRR: , odprt pri banki

.

4. člen

Izvajalec se zavezuje, da bo projekt, naveden v 2. členu te pogodbe v celoti izvedel najkasneje do 31.12.2025 in da bo finančna sredstva v celoti porabil v letu 2025 in izključno za namen, za katerega so mu bila podeljena, zakonito in gospodarno.

Izvajalec se zavezuje, da bo pokrovitelju predložil poročilo o ustreznem obveščanju javnosti o pokroviteljstvu Občine Ribnica, vsebinsko in finančno poročilo o izvedenem projektu, ki mora odražati dejansko stanje aktivnosti, za katero je prejel finančna sredstva in mora zajemati podroben vsebinski opis izvedenega projekta, natančen pregled nad razpolaganjem s finančnimi sredstvi ter dokazila o nastanku sofinanciranih stroškov pri izvedbi projekta. Zahtevana poročila izvajalec praviloma predloži skupaj z zahtevkom za izplačilo. Zadnji rok za podajo zahtevka je 30.11.2025. Če zahtevana poročila zahtevku za izplačilo niso priložena, jih mora izvajalec predložiti najkasneje do 31.01.2026.

5. člen

Izvajalec je dolžan pri vseh javnih objavah v zvezi z aktivnostjo na vidnem mestu označiti, da izvedbo projekta sofinancira Občina Ribnica.

Izvajalec je dolžan v svojih promocijskih gradivih na primeren način predstavljati Občino Ribnica.

6. člen

Izvajalec je dolžan v času veljavnosti te pogodbe takoj pisno obvestiti pokrovitelja, če nastopijo okoliščine, ki utegnejo vplivati na vsebinsko ali časovno izvedbo aktivnosti ter predlagati ustrezno spremembo oz. dopolnitev pogodbe.

7. člen

Za izvedbo pogodbe je s strani pokrovitelja zadolžen višji svetovalec za družbene dejavnosti, s strani izvajalca pa .

8. člen

Vsako spremembo, ki lahko vpliva na izvrševanje te pogodbe, sta stranki dolžni pisno sporočiti v osmih dneh od njenega nastanka. Vse spremembe in dopolnitve te pogodbe se dogovorijo z aneksom, ki je sestavni del te pogodbe.

9. člen

Pogodba je nična v kolikor kdo v imenu ali na račun izvajalca, predstavniku ali posredniku pokrovitelja obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti, opustitev dolžnega nadzora nad izvajanjem pogodbenih obveznosti ali drugo ravnanje ali opustitev, s katerim je pokrovitelju povzročena škoda ali je omogočena pridobitev nedovoljene koristi predstavniku pokrovitelja, posredniku pokrovitelja, izvajalcu ali njegovemu predstavniku, zastopniku ali posredniku.

10. člen

Pogodbeni stranki sta soglasni, da bosta morebitne spore reševali sporazumno, v nasprotnem primeru bo spore reševalo stvarno in krajevno pristojno sodišče.

11. člen

Pogodba je sklenjena, ko jo podpišeta obe pogodbeni stranki in velja od datuma podpisa pogodbe obeh pogodbenih strank.

12. člen

Ta pogodba je sestavljena v dveh enakih izvodih, od katerih prejme vsaka pogodbena stranka po en izvod.

Datum: Datum:

Številka:

Izvajalec: Pokrovitelj:

Občina Ribnica

(*ime/naziv izvajalca)*

Samo Pogorelc,

*(ime in priimek zastopnika)* župan

Na podlagi 21. in 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 27/08 – odl. US, 76/08, 79/09, 51/10, 84/10 – odl. US, 40/12 – ZUJF, 14/15 – ZUUJFO, 76/16 – odl. US, 11/18 – ZSPDSLS-1, 30/18), 2. in 7. člena Zakona o javnih financah (Uradni list RS, št. 11/11 – UPB4, 14/13, 101/13) ter 8. in 17. člena Statuta Občine Ribnica (Uradni list RS, št. 17/12) je Občinski svet Občine Ribnica na 4. redni seji dne 28. 3. 2019 sprejel

**P R A V I L N I K**

**o dodelitvi proračunskih sredstev za namen pokroviteljstva v Občini Ribnica**

**[1. člen](https://www.uradni-list.si/glasilo-uradni-list-rs/vsebina/2019-01-1075/pravilnik-o-dodelitvi-proracunskih-sredstev-za-namen-pokroviteljstva-v-obcini-ribnica/" \l "1.%C2%A0%C4%8Dlen)**

Ta pravilnik določa postopek in kriterije za dodelitev sredstev, zagotovljenih v proračunu Občine Ribnica za namen pokroviteljstva občine.

**[2. člen](https://www.uradni-list.si/glasilo-uradni-list-rs/vsebina/2019-01-1075/pravilnik-o-dodelitvi-proracunskih-sredstev-za-namen-pokroviteljstva-v-obcini-ribnica/" \l "2.%C2%A0%C4%8Dlen)**

Občina je lahko pokrovitelj prireditev, dogodkov, potovanj oziroma ekskurzij, različnih dejavnosti, priprav in izdaj knjig ali drugih publikacij oziroma zvočnih ali slikovnih posnetkov, priprav in izdelav snovnih ali nesnovnih stvari ali izvedb drugih projektov (v nadaljevanju: projekti), ki so v organizaciji fizičnih ali pravnih oseb na različnih nivojih. Sredstva iz prvega člena tega pravilnika se namenjajo za sofinanciranje projektov:

– ki promovirajo občino, njene prebivalce in kraje oziroma širijo njene razvojne potenciale;

– ki utrjujejo in promovirajo pozitivne vrednote (demokratične vrednote, človekove pravice, in druga temeljna načela, zapisana v statutu občine in Ustavi Republike Slovenije ter prispevajo k spodbujanju medčloveškega sožitja, kulture dialoga in k ohranjanju naše naravne, kulturne, verske in narodnostne dediščine ter izročila);

– ki so socialne, izobraževalne, kulturne, glasbene, umetniške, turistične, športne, humanitarne, veteranske in podobne narave;

– ki spodbujajo prostovoljstvo in udeleževanje v skupinah samopomoči oziroma organiziranega sistema zaščite in varstva narave, ljudi in premoženja oziroma izobraževanja in usposabljanja na teh področjih;

– ki so neposredno vezana na gostovanje skupin s sosednih krajev in drugod iz Slovenije ter iz tujine, zlasti še na dejavnost slovenskih zamejskih in zdomskih društev;

– ki so neposredno vezana na medobčinsko, medregijsko in mednarodno sodelovanje;

– ki jih organizirajo mladi ali so namenjene mladim;

– ki utrjujejo spoznavanje, sodelovanje in druženje med družbeno aktivnimi občani;

– ki so neposredno namenjena plačilu stroškov sprejema in pogostitve ob pomembnejših jubilejih; obiskih; izrednih športnih, kulturnih, znanstvenih in drugih dosežkih posameznih občanov ali skupin na državnem ali mednarodnem nivoju in drugih priložnostih oziroma pomoč pri tem.

Projekti, za katere se upravičenci lahko prijavijo na druge razpise občine za namen sofinanciranja iz proračunskih sredstev, ne morejo pridobiti sredstev po tem pravilniku.

**[3. člen](https://www.uradni-list.si/glasilo-uradni-list-rs/vsebina/2019-01-1075/pravilnik-o-dodelitvi-proracunskih-sredstev-za-namen-pokroviteljstva-v-obcini-ribnica/" \l "3.%C2%A0%C4%8Dlen)**

Na podlagi ocenjene vrednosti prijavljenih projektov in na podlagi kriterijev iz 7. člena tega pravilnika Komisija pripravi predlog o višini odobrenih sredstev, v skladu z omejitvami iz spodnje tabele:

|  |  |  |
| --- | --- | --- |
| velikost projekta | ocenjena vrednost projekta | višina dodeljenih finančnih sredstev |
| manjši projekti | do 2.000 EUR | največ do 40% ocenjene vrednosti projekta |
| srednje veliki projekti | do 4.000 EUR | največ do 60% ocenjene vrednosti projekta |
| veliki projekti | 12.000 EUR in več | največ do 80% ocenjene vrednosti projekta |

**[4. člen](https://www.uradni-list.si/glasilo-uradni-list-rs/vsebina/2019-01-1075/pravilnik-o-dodelitvi-proracunskih-sredstev-za-namen-pokroviteljstva-v-obcini-ribnica/" \l "4.%C2%A0%C4%8Dlen)**

Upravičenci dodelitve proračunskih sredstev po tem pravilniku so:

– fizične in pravne osebe s stalnim prebivališčem oziroma sedežem v občini;

– fizične in pravne osebe s stalnim prebivališčem oziroma sedežem v drugi občini, če projekt organizirajo na območju občine;

– fizične in pravne osebe s stalnim prebivališčem oziroma sedežem v drugi občini, če je njihov projekt, ki je organiziran izven občine, pomemben za občino ali za širšo skupnost.

Posamezna fizična ali pravna oseba je praviloma v okviru istega razpisa le enkrat letno upravičena do proračunskih sredstev po tem pravilniku.

**[5. člen](https://www.uradni-list.si/glasilo-uradni-list-rs/vsebina/2019-01-1075/pravilnik-o-dodelitvi-proracunskih-sredstev-za-namen-pokroviteljstva-v-obcini-ribnica/" \l "5.%C2%A0%C4%8Dlen)**

Občina dvakrat letno objavi javni razpis za dodelitev proračunskih sredstev po tem pravilniku, s katerim določi pogoje in postopke ter vsebino vloge za dodelitev sredstev.

Za dodelitev proračunskih sredstev prosilec zaprosi s pisno vlogo, ki jo naslovi na Občino Ribnica, Gorenjska cesta 3, 1310 Ribnica. Če vloga ob vložitvi ni popolna, se prosilca pozove, naj vlogo v roku 15 dni dopolni. Če tega ne stori oziroma je vloga kljub dopolnitvi še vedno nepopolna, se vloga s sklepom zavrže.

**[6. člen](https://www.uradni-list.si/glasilo-uradni-list-rs/vsebina/2019-01-1075/pravilnik-o-dodelitvi-proracunskih-sredstev-za-namen-pokroviteljstva-v-obcini-ribnica/" \l "6.%C2%A0%C4%8Dlen)**

Vse popolne vloge obravnava Komisija za dodeljevanje proračunskih sredstev za namen pokroviteljstva v občini (v nadaljevanju: komisija).

Komisijo imenuje župan. Sestavljajo jo predsednik in dva člana. Komisija je imenovana za mandatno obdobje župana.

**[7. člen](https://www.uradni-list.si/glasilo-uradni-list-rs/vsebina/2019-01-1075/pravilnik-o-dodelitvi-proracunskih-sredstev-za-namen-pokroviteljstva-v-obcini-ribnica/" \l "7.%C2%A0%C4%8Dlen)**

Komisija pri odločanju o oblikovanju predloga o sofinanciranju upošteva predvsem:

– pomen projekta za občino oziroma občane Občine Ribnica,

– cilje ter namene projekta, ki so jasno opredeljeni,

– promocijski učinek za občino,

– tradicionalnost,

– inovativnost in izvirnost (programi in projekti neposredno ne posnemajo že izvedenih programov in projektov ter vsebujejo drugačen pristop),

– kakovost in izvedljivost projekta,

– medobčinski, medregijski in mednarodni pomen podprtega projekta ter vzajemnost,

– organizacijsko, strokovno in finančno zahtevnost projekta,

– sorazmernost s sofinanciranjem primerljivih projektov,

– vključenost občanov oziroma druge zainteresirane javnosti v projekt,

– dosedanje sodelovanje prijaviteljev pri drugih aktivnostih, katerih (so)organizator je občina.

O dodelitvi sredstev odloči župan s sklepom na podlagi predloga komisije. Odločitev župana je dokončna.

**[8. člen](https://www.uradni-list.si/glasilo-uradni-list-rs/vsebina/2019-01-1075/pravilnik-o-dodelitvi-proracunskih-sredstev-za-namen-pokroviteljstva-v-obcini-ribnica/" \l "8.%C2%A0%C4%8Dlen)**

S pridobitelji sredstev iz proračuna se sklene pogodba, s katero se upravičenec zaveže, da bo projekt izvedel skrbno in skladno s prijavo. Upravičenec je dolžan na ustrezen način v okviru projekta obveščati javnost o pokroviteljstvu občine. V roku 30 dni od vročitve sklepa in podpisane pogodbe, se izvede nakazilo proračunskih sredstev na transakcijski račun oziroma osebni račun upravičenca, razen, če v pogodbi ni določeno drugače.

**[9. člen](https://www.uradni-list.si/glasilo-uradni-list-rs/vsebina/2019-01-1075/pravilnik-o-dodelitvi-proracunskih-sredstev-za-namen-pokroviteljstva-v-obcini-ribnica/" \l "9.%C2%A0%C4%8Dlen)**

O izvedbi sofinanciranih projektov morajo upravičenci v pogodbenem roku občinski upravi predložiti:

– poročilo o izvedbi in o ustreznem obveščanju javnosti o pokroviteljstvu v tem obdobju

– dokazila o namenski porabi sredstev pridobljenih na podlagi javnega razpisa v času priprave in izvedbe projekta.

**[10. člen](https://www.uradni-list.si/glasilo-uradni-list-rs/vsebina/2019-01-1075/pravilnik-o-dodelitvi-proracunskih-sredstev-za-namen-pokroviteljstva-v-obcini-ribnica/" \l "10.%C2%A0%C4%8Dlen)**

Dodeljena proračunska sredstva se lahko porabijo samo za namen, za katerega so dodeljena. V primeru, da sredstva niso bila uporabljena za namen, za katerega so bila dodeljena ali če upravičenec ne izpolni obveznosti iz 9. člena tega pravilnika, lahko občina zahteva vrnitev le-teh skupaj z zamudnimi obresti.

**[11. člen](https://www.uradni-list.si/glasilo-uradni-list-rs/vsebina/2019-01-1075/pravilnik-o-dodelitvi-proracunskih-sredstev-za-namen-pokroviteljstva-v-obcini-ribnica/" \l "11.%C2%A0%C4%8Dlen)**

Ta pravilnik začne veljati naslednji dan po objavi v Uradnem listu Republike Slovenije.

Št. 007-0006/2019

Ribnica, dne 28. marca 2019

Župan

Občine Ribnica

**Samo Pogorelc** l.r.